Във връзка с постъпило уведомление за инвестиционно предложение с вх. № ОВОС-1037/25.06.2020г. и доп. информация с вх. №ОВОС-1037-3/23.07.2020г. и становище с изх. № ПУ-01-621(1)/24.08.2020г. на БД ИБР Пловдив за инвестиционно предложение (ИП): „Закриване и рекултивация на общинско депо за твърди битови отпадъци на община Асеновград“ в ПИ 00702.9.471 и ПИ 00702.9.475 гр. Асеновград, община Асеновград, област Пловдив, с възложител: Община Асеновград, и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

 Инвестиционно предложение за рекултивация включва дейности- изграждане на дренаж за улаваяне на инфилтрат, охранителни канавки, газов дренажен слой, запечатващ слой, които могат да се считат, като разширение/изменение по смисъла на чл. 93, ал. 1, т. 2 от ЗООС и на основание чл. 93, ал. 1, т. 2 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000437 „Река Черкезица“.

Копие на писмото е изпратено до БД ИБР - Пловдив.

Отговорено от РИОСВ-Пловдив на 26.08.2020г.